Brian Hansen og Tom Poulsen fra Læsø var ude på en noget anderledes redningsaktion, da de søndag fiskede et rådyr op fra havnen. På Visit Læsøs facebookside er der både billeder og video, som viser, hvordan de to løsøboere redder rådyret fra at drukne. Ingen ved, hvorfor den var havnet der, og hvor længe den havde svømmet rundt, skriver Vist Læsø på deres facebookside. Rådyret blev kortvarigt indlogeret på Redningsstationen for at få varmen. Her lå den helt stille og sundede sig. Herefter fik den et lift ud i skoven, hvor den sprang ud af bilen og forsvandt.

Opsummering:
To læsøboere hjalp søndag et rådyr op fra vandet i Østerby Havn.